Akershus Energi AS
Store norske leksikon,Teknologi og industri,Energi,Kraftselskaper og kraftverk
Akershus Energi AS, tidligere Akershus Energiverk, er et norsk energiselskap eid av Akershus fylkeskommune. Hovedkontoret befinner seg på Rånåsfoss ved Glomma, hvor kraftverket Rånåsfoss I fra 1922 dannet grunnlaget for selskapet.
Akershus Energi eier og driver 9 elvekraftverk i Glomma, Haldens- og Skiensvassdraget samt Andelva, og er deleier i 10 kraftverk i Glomma- og Lågenvassdraget og Hallingdalsvassdraget. Krafthandel er et eget forretningsområde for selskapet, hvor de selger egen kraft, og kjøper og selger kraft i det finansielle kraftmarkedet. 2,3 TWh vannkraft produseres årlig i egne verk og omtrent det samme i de deleide.Siden 2005 driver Akershus Energi også distribusjon og salg av fjernvarme på Romerike, dette gjennom Akershus EnergiPark på Lillestrøm. Akershus EnergiPark eies av Akershus Energi (66 prosent) og Infranode (33 prosent). Akershus Energi har eierandeler på 25 prosent i Opplandskraft DA og i Norsk Grønnkraft AS. Eksterne lenker Akershus Energis nettsider